Kamu bisa jelasin ke aku soal Micheon dari Goguryeo dalam bahasa melayu?

Raja Micheon dari Goguryeo (mangkat 331, memerintah 300–331) ialah pemerintah ke-15 Goguryeo, yang paling utara dari Tiga Kerajaan Korea.

Ayahanda: Putera Dolgo (돌고, 咄固)

Nenenda: Raja Seocheon (서천왕, 西川王)

Nenekanda: Ratu, dari puak U (왕후 우씨, 王后 于氏)

Suri: Permaisuri, dari puak Ju (왕후 주씨, 王后 周氏)

Anakanda lelaki: Putera Sayu (사유, 斯由; d. 371)

Anakanda lelaki: Putera Mu (무, 武)

Latar belakang dan naik takhta

Baginda ialah cucunda kepada raja ke-13 Seocheon, dan anak kepada gochuga Go Dol-go, yang dibunuh oleh abangnya, raja ke-14 Bongsang.

Rekod sejarah Korea mengatakan bahawa Micheon melarikan diri dan bersembunyi sebagai hamba dengan kehidupan yang sengsara, melakukan tugas-tugas remeh seperti membaling batu ke dalam kolam sepanjang malam untuk mengelakkan tuannya daripada dikejutkan. Dikatakan setahun kemudian baginda meninggalkan rumah itu untuk menjadi penjaja garam tetapi gagal memperoleh aset yang besar. Sementara itu, Raja Bongsang menjadi semakin tidak popular, dan pegawai istana , yang diketuai oleh Perdana Menteri Chang Jo-Ri, melakukan rampasan kuasa yang menggulingkan Raja Bongsang, dan meletakkan Raja Micheon di atas takhta.